Sesongåpning

Elling hadde hatt omgangssyke, og nå var det blytungt å komme i gang med bassengtrening. Elling var ikke så skoleflink, men han var et ungt svømmetalent. Mange ganger i uka trente han sammen med en kameratgjeng i byens flotte svømmebasseng. Elling var veldig engasjert, men hans største frykt var å bli utestengt fra laget like før sesongåpningen.

Målet var å komme på landslaget, men nåløyet der var trangt.

Han var blitt oppringt av banksjef Ingvild Eng fra sparebanken for to dager siden. Ingvild hadde lovet ham et stipend for neste sesong.

- Du viser bra utvikling og er et ungt talent, hadde hun sagt i telefonen.

Pengene kom på riktig tidspunkt. Nå trengte han ikke å ta ekstrajobber om kvelden for å ha råd til det beste utstyret.

- Det er en betingelse knyttet til stipendordningen, sa Ingvild. Du må ikke bli tatt i doping eller bli mistenkt for det.

- Det er et punkt jeg har tenkt lenge på, svarte Elling. Jeg driver ikke med sånt juks. Det er lite gjennomtenkt av de som prøver seg. Da blir man jo uthengt av alle.

- Bra, her får du mange plusspoeng fra meg, sa Ingvild Eng og takket for samtalen.